Kontak ons/Contact us – AWB – Die Brandwag
+2718 264 3669 / +2718 264 2516
Faks/Fax: +2787 809 5849
Epos adres/Email address:
Krap in ons medisyne tas vir n boereraad wat u pas
Funksionele medisyne 2019
Inspirasie vir elke dag …
19 Augustus 2019 – GOD HET ALMAL LIEF – God het ons almal lief, Hy ken alle mense; of ons nou ryk of arm is, Hy ken ons hart en ons wense. “Voor die Vader is ryk en arm gelyk; Hy het hulle almal gemaak.” Spreuke 22:2 Stel vandag iemand aan die Vader voor; Hy wil graag nuwe vriende maak.
16 Augustus 2019 – ‘N VROLIKE LIED – Vriendelikheid bring vreugde, dis net soos ‘n vrolike lied wat ‘n mooi dag nog mooier kan maak en op donker dae troos kan bied. “Die Vader is my sterkte en my beskermer, op Hom het ek vertrou. Hy het my gehelp. Daarom is ek bly en wil ek Hom loof met my lied.” Psalm 28:7 As jy hierdie dag met ‘n lied in die hart ingaan, sal jy nie anders kan nie as om te glimlag! Wees vandag soos ‘n vrolike lied in iemand anders se lewe.
15 Augustus 2019 – WARE SKATTE – Die kosbaarste dinge in die lewe is dit wat geld nie kan koop; dinge wat uit die hart uit kom, soos liefde en vriendskap en hoop! “Liewer min hê en die Vader dien as groot rykdom en bekommernis daaroor.” Spreuke 15:16 Wees vandag opnuut dankbaar vir die skatte wat jy ontvang het. Daar is niks wat kosbaarder is as vriende, familie of geloof nie, en tog kan geen geld in die wêreld dit koop nie.
14 Augustus 2019 – LAAT U WIL GESKIED – Moet jou nie oor môre kwel nie, maar bepaal jou by vandag, laat jou lei deur God se wil en leer om in stilte op Hom te wag. “Moenie roem oor wat jy môre verwag nie; jy weet nie wat die dag sal oplewer nie.” Spreuke 27:1 Leer om jou probleme een vir een te hanteer, in plaas daarvan om alles gelyk te probeer oplos.
13 Augustus 2019 – OP VLERKE VAN GELOOF – Soos ‘n arend opvlieg na die hemel waar die son deur die wolke skyn, kan jy ook op vlerke van geloof en hoop vlieg tot dáár waar die onrus verdwyn. “Wees my genadig, o God! Wees my genadig, want by U soek ek skuiling. Onder u vleuels sal ek skuil tot die bedreiging verby is.” Psalm 57:2 Help iemand anders vandag om minder bedruk te voel – al wat nodig is, is ‘n gebed en ‘n klein blykie van liefde.
12 Augustus 2019 – HELP MY, VADER – Vader, help my tog om nie tou op te gooi, maar te doen wat U van my vra, help my om my plig te doen en my kruis as kind van God te dra. “Behou die takt en oorleg; jy sal jou pad veilig loop en jou voet nie stamp nie.” Spreuke 3:21,23 Werk vandag daaraan om uit te hou en aan te hou.
8 Augustus 2019 – GOD SE VREDE -Vrede begin in jou hart en gees, as jy God toelaat om daar te wees; solank jy jou egter deur onrus laat bind, sal jy nooit in die Vader vrede kan vind. “Ter wille van my broers en my vriende wens ek jou vrede toe.” Psalm 122:8 As jy God vandag nooi om in jou hart te woon, sal daar ook vrede in jou binneste wees.
7 Augustus 2019 – KEN GOD – Om God beter te leer ken, sy genade en sy krag, moet ek voor Hom stil word en Hom aanbid, elke dag ” Mag wat ek sê en wat ek dink tog vir U aanneemlik wees, Vader, my Rots en my Verlosser.”Psalm 19:15 Spits jou vandag daarop toe om God beter te leer ken en so jou lewe te verryk.
6 Augustus 2019 – DANKIE, VADER – Dankie Vader vir al die dinge wat ons so dikwels as ons reg beskou; alles wat net weer bevestig dat U ons in u hande hou. “Liewer min hê en reg lewe as baie inkomste hê deur onreg.”Spreuke 16:8 Dank God vandag vir sy seën.
5 Augustus 2019 – ‘N VROLIKE GEDAGTE – Dankie, liefdevolle Vader, vir ‘n vrolike, gedagte wat nou en dan ‘n ligstraal is in die donker dae en nagte. “Bekommernis druk ‘n mens neer; ‘n vriendelike woord vrolik hom op”. Spreuke 12:25 Al sien jy dalk nie nou die son nie, onthou dit is wel daar, en binnekort sien jy dit weer.
30 Julie 2019 – “Bedags sal dit nie die son wees wat vir jou lig verskaf nie, en snags sal jy nie die maan nodig hê vir lig nie, want die Here sal vir altyd jou lig wees, en jy sal roem in jou God.” Jesaja 60:19
29 Julie 2019 – “Die berge kan padgee en die heuwels verdwyn. Maar my liefde vir jou sal nooit verander nie.” Jesaja 54:10
26 Julie 2019 – SEëN ONS VOLK – Mag God ons volk beskerm, ons land in hierdie tyd bewaar teen elke vyand van sy koningkryk, teen elke bedreiging en gevaar. “Dit gaan goed met die nasie wie se God die Vader is.”Psalm 33:12 Bid vandag dat God ons Leier help om oplossings vir nasionale en internasionale probleme te vind.
25 Julie 2019 – “Wanneer jy deur diep water gaan, sal Ek by jou wees. Wanneer jy deur riviere gaan, sal hulle jou nie wegspoel nie. Wanneer jy deur vuur stap, sal jy nie brand nie. Want Ek is die Here jou God.” Jesaja 43:2-3
24 Julie 2019 – “So sê die Here: Kry jou sake in orde, want jy gaan sterf. Jy sal nie van hierdie siekte herstel nie.” Jesaja 38:1
23 Julie 2019 – “Versterk die moeë hande van die wat moeg geword het. Bemoedig die wie se knieë swak word en knik. Sê vir die wat bang is: Wees sterk en moenie bang wees nie.” Jesaja 35:3-4
22 Julie 2019 – “Deur berou en tot rus te kom, sal julle gered word. Deur stil te raak en te vertrou, sal julle sterk word.” Jesaja 30:15
19 Julie 2019 – HOOR MY GEBED – Ek wil U dien, elke dag van my lewe, naby U wees, waar ek my ook al begewe. Hoor my gebed, my Vader help my om U liefde waarlik te waardeer. “Toon U grootheid, o God, hoog bo die hemel, u mag hoog bo die aarde.” Psalm 57:6 Help vandag om God se skape te voed en te klee en sy lammers te versorg.
18 Julie 2019- GESELS MET GOD – Die suiwerste vorm van kommunikasie is die tussen God en mens; Hy verstaan elke woord en gedagte, selfs my onuitgesproke wens. “Hoe wonderlik is U gedagtes vir my, o God, hoe magtig hulle almal! ” Psalm 139:17 Wees vandag getrou in die klein dingetjies, dan sal jy sommer vanself getrou wees in die groot en belangrike dinge.
17 Julie 2019 – GETYE VAN DIE LEWE – Die lewe is vol kontraste; soms skyn die son, soms is daar reën; daar’s dae vol blydskap, maar ook pyn, tye van droefheid en tye van seën. “n Mens kan lag terwyl hy treur, die uiteindevanvreugde kan kommer wees.” Spreuke 14:13 Aanvaar vandag die suksesse, maar ook die teleurstellings wat na jou kant toe kom. Onthou dat selfs die mooiste rose ook maar ‘n paar dorings het.
16 Julie 2019 – ” Die mense wat in die donkerte geleef het, sal ‘n groot lig sien. Die lig sal skyn op almal in die land waaroor die dood ‘n skaduwee gegooi het.” Jesaja 9:1
15 Julie 2019 – “Roep maar julle konsultante bymekaar om strategieë vir die geveg vir julle te beplan! Maak maar planne! Dit sal nie help nie. Want Immanuel, God is met ons!” Jesaja 8:10
12 Julie 2019 – ” Maak nie saak hoe diep die vlek van julle sonde is nie. Ek kan dit verwyder. Ek kan julle so skoon maak soos sneeu wat pas geval het.” Jesaja 1:18
11 Julie 2019 – “Na alles wat jy gehoor het, is dit die finale slotsom: Wees eerbiedig teenoor God en gehoorsaam sy gebooie. Dit word van alle mense gevra.” Prediker 12:13